वरील तीन उद्दिष्टे त्रिकोणाच्या तीन बाजू म्हणून खालीलप्रमाणे दर्शवता येतात. कमीतकमी किमतीत उच्च गुणवत्ता आणि जास्तीत जास्त उपलब्धता एकाच वेळेस देणे म्हणजेच शिक्षणप्रणालीचे चांगले प्रशासन होय. 

पण थोडासा विचार केल्यास अस्वस्थ करणारी एक वस्तुस्थिती लक्षात येईल. माहीत असलेल्या कुठल्याही मार्गाचा अवलंब करून, सध्याची पारंपारिक शिक्षणप्रणाली वरील अपेक्षित बदल घडवू शकत नाही. 
पारंपारिक शिक्षणप्रणालीत उच्च गुणवत्तेसाठी उपलब्धता कमीच करावी लागते आणि त्यासोबत फी सुद्धा वाढवावीच लागते. खरोखरच, पारंपारिक शिक्षणप्रणालीसमोरचा हा एक गहन व क्लिष्ट प्रश्न आहे. एका अर्थाने, हा प्रश्न म्हणजे आपल्या शिक्षण प्रशासनासमोरचे प्रमुख आव्हानच आहे. 

जगातील संशोधनाचे निष्कर्ष हे दर्शवितात की फक्त तंत्रज्ञानावर आधारित शिक्षणप्रणालीतच, कमीतकमी किमतीत शिक्षणाची उच्च गुणवत्ता आणि जास्तीत जास्त उपलब्धता, एकाच वेळेस देणे शक्य आहे. तंत्रज्ञानाचा वापर ह्याकरिता कसा करायचा हे मात्र आपण ह्या लेखमालेतील पुढील लेखात बघणार आहोत.

जागतिकीकरण
ह्या लेखमालेची आगळी वेगळी वैशिष्टे
शिक्षणाचा त्रिकोण
तंत्रज्ञानच का ?